diyata'lahat na'ginagawa upang lumawig lang ang buhay at saka ngayo'ipangangalandakan mo na di kailangang mamatay mailigtas lang ang iba? ano ang iyong mapapala sa pagliligtas na iyan? aakyat ka ba ng langit? oh, aking tinatawanan ang mga isipang iyan na walang kaulo ulo! isipin mo na lang ang nangyari sa iyo kanina. magtanda ka at madala ka na sa napala mong iyan sa panghihimasok sa di mo dapat panghimasukan. mabuting mabuti na lang at sa bisig ka tinamaan ng bala. at kung sa tiyan?. marahil kung nagkataon, ha! ay inaagunyas ka na ngayon! napangiti si gerardo ng isang malungkot na ngiti. pagkaraan ng ilang sandali ay banayad na sumagot: kung ako man po ay nagkadurog durog, ang gayon ay walang kailangan sa akin! hihimlay ako sa libingan ng walang pagsisisi, kakaulayawin ko roon ang tangi kong ligaya ang ligayang pilit na sasaakin sapagka'ako'namatay sa pagtupad ng aking katungkulan, sapagka'ako'namatay sa pagpupunyaging igalang ang watawat ng wagas at katutubong matwid!